cyanic-selkie/wikianc huggingface dataset:
कीर्ति चौधरी
कार्यक्षेत्र- साहित्य उन्हें विरासत में भी मिला और फिर जीवन साथी के साथ भी साहित्य, संप्रेषण जुड़े रहे। उनके पिता ज़मींदार थे और माँ, सुमित्रा कुमारी सिन्हा जानी-मानी कवयित्री, लेखिका और गीतकार थीं। तीसरा सप्तक’ (1960) के संपादक अज्ञेय ने 60 के दशक में प्रयाग नारायण त्रिपाठी, केदारनाथ सिंह, कुँवर नारायण, विजयदेव नारायण साही, सर्वेश्वर दयाल सक्सेना और मदन वात्स्यायन जैसे साहित्यकारों के साथ कीर्ति चौधरी को भी तीसरा सप्तक का हिस्सा बनाया।
निधन- १३ जून २००८ को लंदन में उनका देहांत हो गया।
मिहिनियॉ, बागेश्वर(सदर) तहसील
मिहिनियॉ, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
१३८९
1389 ग्रेगोरी कैलंडर का एक साधारण वर्ष है।
गिर्दा कोट गाँव, हंडिया (इलाहाबाद)
गिर्दा कोट भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
लोपोलिथ
जब मैग्मा जमकर तश्तरीनुमा आकर ग्रहण कर लेता है तो, उसे लापोलिथ (Lopolith) कहते है। लापोलिथ, दक्षिण अफ्रीका में मिलते हैं।
मैट-उ०मौ०-१, सतपुली तहसील
मैट-उ०मौ०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
डाइक
जब मैग्मा किसी लम्बवत दरार में जमता है तो डाइक (Dyke) कहलाता है। झारखण्ड के सिंहभूम जिले में अनेक डाइक दिखाई देते हैं।
कारईकाल
कारईकाल (Karaikal) भारत के पुदुच्चेरी केन्द्रशासित प्रदेश के कारईकाल ज़िले में स्थित एक नगर है। यह ज़िले का मुख्यालय भी है। यह विशेष रूप से मंदिरों के लिए प्रसिद्ध है। यह चेन्नई के दक्षिण से लगभग 300 किलोमीटर और पुदुचेरी से 135 किलोमीटर की दूरी पर स्थित है। यह जिला तमिलनाडु राज्य के नागपत्तिनम और तिरूवरूर जिले से घिरा हुआ है। कारईकाल बंगाल की खाड़ी पर तटस्थ है।
अयिरामकालीयाम्मन मंदिर
यह मंदिर काराईकल के समीप तिरूमलाईरयानपत्तिनम गांव में स्थित है। अयिरामकालीयाम्मन मंदिर ऐतिहासिक दृष्टि से भी काफी महत्वपूर्ण है। यह मंदिर देवी अम्मा को समर्पित है। ऐसा माना जाता है कि एक बार किसी पुजारी को समुद्र पर एक चांदी का सन्दूक तैरता हुआ दिखाई पड़ा। इसके साथ ही संदूक में पत्तों पर लिखें कुछ लेख भी मिलें। जिसमें यह लिखा हुआ था कि देवी अम्मा की रोजाना 1000 चीजों से पूजा करनी होगी। गांव वालों के लिए प्रतिदिन 1000 चीजों से पूजा कर पाना सम्भव नहीं था। इसलिए उन्होंने यह निश्चय किया कि देवी अम्मा की पूजा पांच वर्ष में केवल एक बार की जाएगी। पांच वर्ष में एक बार की जाने वाली यह पूजा तमिल माह के बैसाखी के दौरान की जाती है। यह पूजा लगातार तीन दिनों तक चलती हैं। पूजा के बाद संदूक में रखी देवी अम्मा की मूर्ति के हिस्सों को एक-एक कर बाहर निकाला जाता है। यह संदूक पांच वर्ष में केवल एक बार ही खोला जाता हैं।
धर्मपुरम
धर्मपुरम कारईकाल के पश्चिम से 1.8 किलोमीटर की दूरी पर स्थित है। यहां स्थित श्री यजमुरिनाथेश्‍वर मंदिर काफी सुंदर है। माना जाता कि एक बार यहां संत तिरूगंनासम्बंदर आए थे जिन्होंने पाथिगम कहा गया था।
कारईकाल
कारईकाल श्री उप्पिलमनियार, श्री कैलाशनाथर, नित्या कल्याणपरूमल, कारईकाल अम्मियार, श्री पर्वतेश्‍वरस्वामी मंदिर और श्री कोथनधर्मस्वामी प्रसिद्ध मंदिरों में से है। इसके अलावा यहां कई वर्षों से मंगनी त्यौहार मनाया जा रहा है।
कराईकोविलपत्तू
कारईकाल के कराईकोविलपत्तू स्थित तिरूतेलीचेरी मंदिर यहां के प्रमुख और प्रसिद्ध मंदिरों में से है। तिरूतेलीचेरी मंदिर उन चार प्रमुख मंदिरों में से हैं जहां संत तिरूगंनासम्बंदर ने श्री पर्वतेश्रेवरस्वामी के सम्मान में पाथिगम प्रस्तुत किया था। यहां मनाए जाने वाले प्रमुख त्यौहारों में सुरासमहारम, विजयदशमी, कड़ाईमुजुक्कू और तिरूवधिराय है।
कासकुड्डी
यह जगह कारईकाल- नेदुंगडु मार्ग पर स्थित कारईकाल से सात किलोमीटर की दूरी पर है। माना जाता है यहां स्थित श्री वर्धराजा पेरूमल मंदिर करीबन 12वीं शताब्दी का है। इसके अतिरिक्त यहां एक पुराना स्मारक भी स्थित है। मंदिर में वेकुंडा एकादशी और मासी मगाम त्यौहारों को पूरी धूम-धाम के साथ मनाया जाता है। इस अवसर पर हजारों की संख्या में आस-पास के गांव के भक्तगण त्यौहार में सम्मिलित होते हैं। जबकि श्री नागनाथस्वामी मंदिर में मनाए जाने वाले प्रमुख त्यौहारों में तिरूवातिराई, चित्तीराई और मासी मगाम आदि प्रसिद्ध है।
ऑवर लेडी एंगल चर्च
ऑवर लेडी एंगल चर्च काफी पुराना चर्च है। इस चर्च का निर्माण 1740 ई. में करवाया गया था। लेकिन 1828 ई. में इसका पुर्ननिर्माण करवाया गया। प्रत्येक वर्ष 15 अगस्त के दिन यहां प्रमुख त्यौहार तेत्तरावु माधा मनाया जाता है। जिसका आरम्भ तिरंगा लहरा कर किया जाता है।
श्री तिरूमेनीयाजगरस्वामी मंदिर
यह मंदिर भगवान शिव को समर्पित है। श्री तिरूमेनीयाजगरस्वामी मंदिर कारईकाल के विशिष्ट चिन्ह के रूप में जाना जाता है। यहां भगवान शिव को सुंदरेश्‍वर और उनकी पत्‍नी देवी पार्वती को सौन्दर्यान्यागी के नाम से जाना जाता है। यह मंदिर विशेष रूप से यहां स्थित 45 फीट ऊंची शिकारा या राजगोपुरम के लिए जाना जाता है। इसके अलावा मंदिर के परिसर के कई और मंदिर है। यह मंदिर भगवान गणेश, सूर्य, देवी दुर्गा, देवी लक्ष्मी, भगवान कर्तिके, चंडीकेश्‍वर, अय्यानर और पुन्नाईवन्नाथर को समर्पित है। कारईकाल पांडिचेरी से 135 किलोमीटर और चैन्नई से 300 किलोमीटर की दूरी पर स्थित है। यह जगह तमिलनाडु के नागपत्तिनम और तिरूवरूर जिले से घिरी हुई है।
सनीसवार मंदिर
सनीसवार मंदिर कारईकाल स्थित तिरूनाल्लर से सिर्फ पांच किलोमीटर की दूरी पर है। इस मंदिर में विशेष रूप से श्री धारबारनेश्‍वार अर्थात् भगवान शिव की पूजा की जाती है। इसके अलावा यहां भगवान सनीसवार (यम) की उपासना की भी जाती है। यह मंदिर भारत के प्रमुख शनि मंदिरों में से एक है।
आवागमन
सबसे नजदीकी रेलवे स्टेशन नागौर है। यह जगल कारईकाल से सिर्फ दस किलोमीटर की दूरी पर है।
प्यार का साया
संक्षेप
फिर वे शहर लौट आए, जहां ग्लोरिया, जो अब पूजा है विमल से मिलती है। फिर एक देर रात को घर लौटते हुए जोड़े पर हमला किया जाता है और अविनाश की हत्या हो जाती है। जिससे पूजा विधवा और विध्वंस हो जाती है। फिर कुछ महीने बाद, पूजा को एक भविष्यवक्ता माया गंगाधामी (अमृता सिंह) ने संपर्क किया। वह उसे सूचित करती है कि अविनाश उसके साथ संपर्क में है और उसे सांत्वना देना चाहता है और साथ ही उसे चेतावनी देता है कि जिसने उसे मार डाला वह उसे भी मार देगा। पूजा इसका उपहास करती है और इसके बारे में विमल को बताती है। पूजा को यह नहीं पता कि विमल खुद ही अविनाश को मारने के लिए हत्यारे को भर्ती करने के लिए जिम्मेदार था ताकि वह संपत्ति और धन को एकमात्र जीवित रिश्तेदार के रूप में प्राप्त कर सके।
अल्जीरिया के राष्ट्रपति
अल्जीरिया की पीपुल्स डेमोक्रेटिक रिपब्लिक के अध्यक्ष है राज्य के सिर और के मुख्य कार्यकारी अल्जीरिया, साथ ही कमांडर-इन-चीफ की अल्जीरियाई पीपुल्स राष्ट्रीय सशस्त्र बलों ।
कार्यालय का इतिहास
त्रिपोली कार्यक्रम, जो 1962 में फ्रांस से स्वतंत्रता के लिए अपना युद्ध जीतने के बाद अल्जीरिया के संविधान के रूप में कार्य करता है, ने राष्ट्रपति को सरकार के संचालन में सहायता करने वाले प्रधान मंत्री के रूप में स्थापित किया। आंतरिक राजनीतिक पैंतरेबाज़ी के परिणामस्वरूप 1963 में एक नया संविधान बना जिसने प्रधानमंत्री पद को समाप्त कर दिया और राष्ट्रपति के कार्यालय में सभी कार्यकारी शक्ति को समाप्त कर दिया। स्वतंत्रता के पहले चार दशकों के लिए सरकार को नेशनल लिबरेशन फ्रंट या एफएलएन द्वारा एक-पार्टी राज्य के रूप में नियंत्रित किया गया था । राष्ट्रपति पद के लिए एफएनएन सदस्यों का उत्तराधिकार था; अहमद बेन बेला , Houari Boumedienne और चैडली बेंग्जेदिड। 1976 में लिखे गए संविधान ने राष्ट्रपति पद की कार्यकारी शक्ति को बनाए रखा, लेकिन 1979 के संशोधनों ने कार्यालय से सरकार का दर्जा छीन लिया।
1980 के दशक के अंत में FLN शासन का उदारीकरण हुआ । हालांकि, जब 1991 में इस्लामिक साल्वेशन फ्रंट ने संसदीय चुनाव जीते, तो सेना ने संसद को भंग करने और 11 जनवरी 1992 को त्यागपत्र देने के लिए चादली बेंदजिद को मजबूर कर दिया। सेना ने आपातकाल की स्थिति घोषित कर दी और देश की सरकार का गठन किया, जिसने पांच-सदस्यीय उच्च का गठन किया। राज्य परिषद । परिषद ने एक अध्यक्ष, मुहम्मद बौदियाफ को कार्यालय के लिए सामान्य चुनावों में स्थानांतरण को सुविधाजनक बनाने के लिए तीन साल के कार्यकाल के लिए नियुक्त किया। हालाँकि, Boudiaf की हत्या कर दी गई थी, और अली काफ़ी द्वारा सफल हुई थी । इस बीच देश गृहयुद्ध के दौर में उतरा, सैन्य सरकार और इस्लामी गुरिल्लाओं के बीच। कैफी को 1994 में लियामिने ज़ेउराल द्वारा प्रतिस्थापित किया गया था, जिन्होंने 1995 में इन चुनावों में पहला कहा था, चुनाव में विवादित होने के कारण पूरे पांच साल का कार्यकाल आसानी से जीत लिया क्योंकि गृह युद्ध जारी था। उन्होंने 1999 में एक और प्रारंभिक चुनाव का आह्वान किया, जिसमें इस्लामी विद्रोह ज्यादातर दबा हुआ था। अन्य सभी उम्मीदवारों के बाहर हो जाने के बाद अब्देलज़ीज़ बुउटफ़्लिका ने यह चुनाव जीता । उन्होंने 8 अप्रैल 2004 को फिर से चुनाव जीता , जो चुनाव में भी विवादित थे, 2009 में फिर से जीते , अपेक्षाकृत अप्रकाशित, और 2014 ; उन्होंने 18 अप्रैल 2019 को होने वाले चुनाव में 5 वें कार्यकाल के लिए अपनी उम्मीदवारी की घोषणा की, [2]लेकिन, विरोध के बाद सेना के दबाव के कारण, 2 अप्रैल 2019 को, उन्होंने अपना 4 वां कार्यकाल समाप्त होने से पहले इस्तीफा दे दिया ।
गुरु हर किशन
गुरू हर किशन जी सिखों के आठवें गुरू थे।
जीवन चर्या
गुरू हर किशन साहिब जी का जन्म सावन वदी १० (८वां सावन) बिक्रम सम्वत १७१३ (१७ जुलाई १६५६) को कीरतपुर साहिब में हुआ। वे गुरू हर राय साहिब जी एवं माता किशन कौर के दूसरे पुत्र थे। राम राय जी गुरू हरकिशन साहिब जी के बड़े भाई थे। रामराय जी को उनके गुरू घर विरोधी क्रियाकलापों एवं मुगल सलतनत के पक्ष में खड़े होने की वजह से सिख पंथ से निष्कासित कर दिया गया था।
गुरुपद प्राप्ति
५ वर्ष की अल्प आयु में गुरू हर किशन साहिब जी को गुरुपद प्रदान किया गया। गुरु हर राय जी ने १६६१ में गुरु हरकिशन जी को अष्ठम्‌ गुरू के रूप में स्थापित किया। इस प्रकार से नाराज होकर राम राय जी ने औरंगजेब से इस बात की शिकायत की। इस बावत शाहजांह ने राम राय का पक्ष लेते हुए राजा जय सिंह को गुरू हर किशन जी को उनके समक्ष उपस्थित करने का आदेश दिया। राजा जय सिंह ने अपना संदेशवाहक कीरतपुर भेजकर गुरू को दिल्ली लाने का आदेश दिया। पहले तो गुरू साहिब ने अनिच्छा जाहिर की। परन्तु उनके गुरसिखों एवं राजा जय सिंह के बार-बार आग्रह करने पर वो दिल्ली जाने के लिए तैयार हो गये। इसके बाद पंजाब के सभी सामाजिक समूहों ने आकर गुरू साहिब को विदायी दी। उन्होंने गुरू साहिब को अम्बाला के निकट पंजोखरा गांव तक छोड़ा। इस स्थान पर गुरू साहिब ने लोगों को अपने अपने घर वापिस जाने का आदेश दिया। गुरू साहिब अपने परिवारजनों व कुछ सिखों के साथ दिल्ली के लिए रवाना हुये। परन्तु इस स्थान को छोड़ने से पहले गुरू साहिब ने उस महान ईश्वर प्रदत्त शक्ति का परिचय दिया। लाल चन्द एक हिन्दू साहित्य का प्रखर विद्वान एव आध्यात्मिक पुरुष था जो इस बात से विचलित था कि एक बालक को गुरुपद कैसे दिया जा सकता है। उनके सामर्थ्य पर शंका करते हुए लालचंद ने गुरू साहिब को गीता के श्लोकों का अर्थ करने की चुनौती दी। गुरू साहिब जी ने चुनौती सवीकार की। लालचंद अपने साथ एक गूँगे बहरे निशक्त व अनपढ़ व्यक्ति छज्जु झीवर (पानी लाने का काम करने वाला) को लाया। गुरु जी ने छज्जु को सरोवर में सनान करवाकर बैठाया और उसके सिर पर अपनी छड़ी इंगित कर के उसके मुख से संपूर्ण गीता सार सुनाकर लाल चन्द को हतप्रभ कर दिया। इस स्थान पर आज के समय में एक भव्य गुरुद्वारा सुशोभित है जिसके बारे में लोकमान्यता है कि यहाँ स्नान करके शारीरिक व मानसिक व्याधियों से छुटकारा मिलता है। इसके पश्चात लाल चन्द ने सिख धर्म को अपनाया एवं गुरू साहिब को कुरूक्षेत्र तक छोड़ा। जब गुरू साहिब दिल्ली पहुंचे तो राजा जय सिंह एवं दिल्ली में रहने वाले सिखों ने उनका बड़े ही गर्मजोशी से स्वागत किया। गुरू साहिब को राजा जय सिंह के महल में ठहराया गया। सभी धर्म के लोगों का महल में गुरू साहिब के दर्शन के लिए तांता लग गया।
जीवन के प्रसंग
एक बार राजा जयसिंह ने बहुत सी औरतों को, जो कि एक समान सजी संवरी थी, गुरु साहिब के सामने उपस्थित किया और कहा कि वे असली रानी को पहचाने। गुरू साहिब एक महिला, जो कि नौकरानी की वेशभूषा में थी, की गोद में जाकर बैठ गये। यह महिला ही असली रानी थी। इसके अलावा भी सिख इतिहास में उनकी बौद्धिक क्षमता को लेकर बहुत सी साखियाँ प्रचलित है।
बहुत ही कम समय में गुरू हर किशन साहिब जी ने सामान्य जनता के साथ अपने मित्रतापूर्ण व्यवहार से राजधानी में लोगों से लोकप्रियता हासिल की। इसी दौरान दिल्ली में हैजा और छोटी माता जैसी बीमारियों का प्रकोप महामारी लेकर आया। मुगल राज जनता के प्रति असंवेदनशील थी। जात पात एवं ऊंच नीच को दरकिनार करते हुए गुरू साहिब ने सभी भारतीय जनों की सेवा का अभियान चलाया। खासकर दिल्ली में रहने वाले मुस्लिम उनकी इस मानवता की सेवा से बहुत प्रभावित हुए एवं वो उन्हें बाला पीर कहकर पुकारने लगे। जनभावना एवं परिस्थितियों को देखते हुए औरंगजेब भी उन्हें नहीं छेड़ सका। परन्तु साथ ही साथ औरंगजेब ने राम राय जी को शह भी देकर रखी, ताकि सामाजिक मतभेद उजागर हों।
दिन रात महामारी से ग्रस्त लोगों की सेवा करते करते गुरू साहिब अपने आप भी तेज ज्वर से पीड़ित हो गये। छोटी माता के अचानक प्रकोप ने उन्हें कई दिनों तक बिस्तर से बांध दिया। जब उनकी हालत कुछ ज्यादा ही गंभीर हो गयी तो उन्होने अपनी माता को अपने पास बुलाया और कहा कि उनका अन्त अब निकट है। जब उन्हें अपने उत्तराधिकारी को नाम लेने के लिए कहा, तो उन्हें केवल बाबा बकाला' का नाम लिया। यह शब्द केवल भविष्य गुरू, गुरू तेगबहादुर साहिब, जो कि पंजाब में ब्यास नदी के किनारे स्थित बकाला गांव में रह रहे थे, के लिए प्रयोग हुआ था।
अपने अन्त समय में गुरू साहिब सभी लोगों को निर्देश दिया कि कोई भी उनकी मृत्यू पर रोयेगा नहीं। बल्कि गुरूबाणी में लिखे शबदों को गायेंगे। इस प्रकार बाला पीर चैत सूदी १४ (तीसरा वैसाख) बिक्रम सम्वत १७२१ (९ अप्रैल १६६४) को धीरे से वाहेगुरू शबद् का उच्चारण करते हुए ज्योतिजोत समा गये। गुरू गोविन्द साहिब जी ने अपनी श्रद्धाजंलि देते हुए अरदास में दर्ज किया कि
दिल्ली में जिस आवास में वो रहे, वहां एक ऐतिहासिक गुरुद्वारा श्री बंगला साहिब है।
रॉयल जिब्राल्टर पोस्ट ऑफ़िस
रॉयल जिब्राल्टर पोस्ट औफ़िस, (Royal Gibraltar Post Office), ब्रिटिश प्रवासी शासित प्रदेश जिब्राल्टर में डाक सेवा उपलब्ध कराता है। इसका पुराना नाम जिब्राल्टर पोस्ट औफ़िस (अंग्रेज़ी: Gibraltar Post Office) था तथा यह द पोस्ट ऑफ़िस (अंग्रेज़ी: The Post Office) के नाम से भी जाना जाता है।
इतिहास
जिब्राल्टर पोस्ट औफ़िस की स्थापना इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में 1886 में हुई थी। इसका उद्देश्य डाकसेवा से सम्बंधित विद्यमान सेवाओं को संभालना व जहाँ तक संभव हो उनमें वृद्धि करना है तथा इसके साथ ही नई और आधुनिक प्रणालियों, प्रौद्योगिकी और प्रक्रियाओं को अपनाकर अपने द्वारा उप्लब्ध कराए जाने वाली सेवा की गुणवत्ता को बढ़ाना है।
वर्ष 2005 में महारानी एलिजाबेथ द्वितीय ने जिब्राल्टर पोस्ट ऑफ़िस को "रॉयल" उपाधि प्रदान की। इसके साथ ही विभाग के नाम में सबसे आगे रॉयल शब्द जुड़ गया। जिब्राल्टर महारानी के निवास स्थान यूनाईटेड किंगडम के बहार एकमात्र राष्ट्रमंडल या ब्रिटीश प्रवासी शासित प्रदेश है जिसे यह विशिष्ट सम्मान मिला हुआ है।
सेवाएँ
पोस्ट ऑफ़िस आधुनिक समय के अनुसार विभिन्न प्रकार की डाक सेवा उपलब्ध कराता है। समान्य पत्र और पार्सल डाक सेवा (जिसमें दोनो पंजीकृत और एक्सप्रेस सेवाएँ शामिल है) के अलावा पोस्ट ऑफ़िस कई अन्य सेवाएँ भी मुहैया कराता है जैसे एक्सप्रेस मेल सर्विस (ई॰एम॰एस॰), पोस्ट रिस्टेंटे तथा निजी पी॰ओ॰ बॉक्स। जिब्राल्टर में अब निजी पी॰ओ॰ बॉक्स की संख्या 700 से अधिक हो चुकि है। पोस्ट ऑफ़िस जिब्राल्टर सेविंग्स बैंक की तरफ़ से बैंकिंग की सुविधा भी उप्लब्ध कराता है। इस सेवा में समान्य बचत खाते शामिल हैं।
जिब्राल्टर फिलेटेलिक ब्यूरो
21 जून 2000 में प्रिंस विलियम, कैम्ब्रिज के ड्यूक, ने अपना अट्ठारहवाँ जन्मदिन मनाया। इस दिन के उपलक्ष्य में रॉयल जिब्राल्टर पोस्ट ऑफ़िस ने चार विशेष डाक टिकटों का अनावरण किया। यूनाईटेड किंगडम में जारी हुईं पहली पैंतीस डाक टिकटों में राजकुमार की दिवंगत माँ डायना, वेल्स की राजकुमारी, के न होने से काफ़ी विवाद हुआ था। इसके पश्चात महारानी और सेंट जेम्स पैलेस ने आगे जारी होने वाली डाक टिकटों में राजकुमारी डायना को शामिल करने की अनुमति दे दी थी। चार में से एक टिकट पर डायना 1982 में केंसिंग्टन पैलेस में नवजात राकुमार को अपनी गोद में खिलाती हुई दर्शाई गईं।
लड़ाकू विमान
लड़ाकू विमान एक ऐसा सेन्य विमान होता है जो किसी अन्य सेना के विमानों के साथ हवा से हवा में लड़ाई करने के लिए उपयोग में लाया जाता है। ऐसे विमान का प्रयोग अमूमन किसी देश की वायुसेना या नौसेना के वायु बेड़े द्वारा होता है। वैसे लड़ाकू विमान ऐसे कई सारे विमानों के परिवार को भी कह सकते है जो की जंग या ऐसी ही परिस्थितियों में दुश्मन पे हमला करने के लिए काम में लाए जाये, चाहे हवा से हवा में, हवा से जमीन पर या किसी अन्य टोही रूप में.
तेज गति, गतिशीलता, तुरंत उड़ान भरने की क्षमता, अन्य सेन्य विमानों की तुलना में छोटा आकार आदि लड़ाकू विमान के कुछ खास गुण होते है इस प्रकार के विमान आम तोर पे प्रक्षेपास्त्र या गोली दाग कर दुश्मन पे हमला करते है या जमीन पर मोजूद निशानों पर बम गिरा कर उन्हें नष्ट करते है।
लड़ाकू विमानों का समय के साथ बेहद विकास हुआ है व इसलिए समय के अनुरूप इन्हें पीड़ीयो में बाटा जाता है जो की उस काल में हुए इनके खास विकास, तकनीक व रूप को दर्शाती है।
इतिहास
प्रथम विश्व युद्ध के बाद से, पारंपरिक युद्ध में जीत के लिए हवाई श्रेष्ठता हासिल करना और बनाए रखना आवश्यक माना गया है।
प्रथम विश्व युद्ध के दौरान लड़ाकू विमानों का विकास जारी रहा, ताकि दुश्मन के विमानों और लड़ाकू विमानों को युद्ध के मैदान में टोह लेकर जानकारी इकट्ठा करने की क्षमता से वंचित किया जा सके। प्रारंभिक लड़ाकू विमान बाद के मानकों के अनुसार बहुत छोटे और हल्के हथियारों से लैस थे, और अधिकांश कपड़े से ढके लकड़ी के फ्रेम के साथ निर्मित बाइप्लेन थे, और अधिकतम हवाई गति लगभग 100 मील प्रति घंटे (160 किमी / घंटा) थी। जैसे-जैसे सेनाओं पर हवाई क्षेत्र का नियंत्रण तेजी से महत्वपूर्ण होता गया, सभी प्रमुख शक्तियों ने अपने सैन्य अभियानों का समर्थन करने के लिए लड़ाकू विमानों का विकास किया। युद्धों के बीच, लकड़ी को बड़े पैमाने पर या पूरी तरह से धातु ट्यूबिंग द्वारा प्रतिस्थापित किया गया था, और अंत में एल्यूमीनियम तनावग्रस्त त्वचा संरचनाओं (मोनोकोक) का प्रभुत्व होना शुरू हो गया।
द्वितीय विश्व युद्ध तक, अधिकांश लड़ाकू विमान मशीनगनों या तोपों की बैटरियों से लैस पूर्ण-धातु मोनोप्लेन थे और कुछ 400 मील प्रति घंटे (640 किमी/घंटा) तक की गति में सक्षम थे। इस बिंदु तक अधिकांश लड़ाकू विमानों में एक इंजन था, लेकिन कई जुड़वां इंजन वाले लड़ाकू विमान बनाए गए थे; हालाँकि उन्हें एकल-इंजन लड़ाकू विमानों के मुकाबले बेजोड़ पाया गया और उन्हें अन्य कार्यों में लगा दिया गया, जैसे कि आदिम राडार सेट से लैस रात्रि लड़ाकू विमान।
युद्ध के अंत तक, टर्बोजेट इंजन प्रणोदन के साधन के रूप में पिस्टन इंजन की जगह ले रहे थे, जिससे विमान की गति और बढ़ गई। चूँकि टर्बोजेट इंजन का वजन पिस्टन इंजन से बहुत कम था, इसलिए दो इंजन रखना अब कोई बाधा नहीं थी और आवश्यकताओं के आधार पर एक या दो का उपयोग किया जाता था। इसके बदले में इजेक्शन सीटों के विकास की आवश्यकता थी ताकि पायलट बच सके, और युद्धाभ्यास के दौरान पायलट पर लागू होने वाली बहुत अधिक ताकतों का मुकाबला करने के लिए जी-सूट की आवश्यकता थी। 1950 के दशक में, राडार को दिन के लड़ाकू विमानों में फिट किया गया था, क्योंकि हवा से हवा में हथियारों की लगातार बढ़ती रेंज के कारण, पायलट अब विरोध की तैयारी के लिए ज्यादा दूर तक नहीं देख पाते थे। इसके बाद, रडार क्षमताओं में भारी वृद्धि हुई और अब यह लक्ष्य प्राप्ति की प्राथमिक विधि है। ट्रांसोनिक ड्रैग को कम करने के लिए पंखों को पतला बनाया गया और वापस घुमाया गया, जिससे पर्याप्त ताकत प्राप्त करने के लिए नई विनिर्माण विधियों की आवश्यकता हुई। खालें अब किसी संरचना से जुड़ी हुई धातु की शीट नहीं थीं, बल्कि मिश्र धातु के बड़े स्लैब से बनाई गई थीं। ध्वनि अवरोधक टूट गया था, और नियंत्रण में आवश्यक परिवर्तनों के कारण कुछ गलत शुरुआत के बाद, गति तेजी से मच 2 तक पहुंच गई, जिसके बाद विमान हमले से बचने के लिए पर्याप्त रूप से पैंतरेबाज़ी नहीं कर सकता था।
1960 के दशक की शुरुआत में हवा से हवा में मार करने वाली मिसाइलों ने बड़े पैमाने पर बंदूकों और रॉकेटों की जगह ले ली क्योंकि दोनों को गति प्राप्त होने पर अनुपयोगी माना जाता था, हालांकि वियतनाम युद्ध से पता चला कि बंदूकें अभी भी एक भूमिका निभाती हैं, और तब से निर्मित अधिकांश लड़ाकू विमानों में तोपें लगाई जाती हैं (आमतौर पर मिसाइलों के अलावा 20 और 30 मिमी (0.79 और 1.18 इंच) कैलिबर के बीच)। अधिकांश आधुनिक लड़ाकू विमान कम से कम एक जोड़ी हवा से हवा में मार करने वाली मिसाइलें ले जा सकते हैं।
1970 के दशक में, टर्बोफैन ने टर्बोजेट की जगह ले ली, जिससे ईंधन अर्थव्यवस्था में इतना सुधार हुआ कि अंतिम पिस्टन इंजन समर्थन विमान को जेट से बदला जा सका, जिससे बहु-भूमिका वाले लड़ाकू विमान संभव हो गए। हनीकॉम्ब संरचनाओं ने मिल्ड संरचनाओं को प्रतिस्थापित करना शुरू कर दिया, और पहले मिश्रित घटक कम तनाव के अधीन घटकों पर दिखाई देने लगे।
अजीत सिंह (मारवाड़)
महाराजा अजीत सिंहजी (जन्म: २४ जून १७२४ लाहौर, पाकिस्तान) राजस्थान के मारवाड़ जोधपुर राज्य के शासक थे। वे महाराजा जसवंत सिंहजी प्रथम के सबसे छोटे पुत्र थे।अजीत सिंहजी के जन्म से पहले ही उसके पिता की मृत्यु हो चुकी थी। कुछ समय पश्चात अजीत सिंह को दिल्ली लाया गया, जहाँ पर मुग़ल बादशाह औरंगज़ेब उन्हें मुस्लिम बना लेना चाहता था। राजपूत राठौड़ सरदार वीर दुर्गादासजी व मुकुंदास खींची तथा रघुनाथ भाटी ने बड़े साहस के साथ अजीत सिंह को दिल्ली से निकाल कर मारवाड़ लाया।
प्रारंभिक जीवन
मारवाड़ में जसवंत सिंह की मृत्यु 1678 दिसंबर को हुई थी।उनकी दो पत्नियाँ गर्भवती थीं, परन्तु मारवाड़ में उनका कोई सजीव वारिस न होने के कारण, सम्राट औरंगज़ेब को मुगल साम्राज्य की भूमि में बदल दिया गया, जिससे कि उनका प्रबन्ध जागीर के रूप में किया जा सके।उसने जसवंत सिंह के भतीजे इंद्र सिंह राठौर को वहाँ का शासक बनाया।इतिहासकार जॉन एफ. रिचर्ड्स ने इस बात पर बल दिया है कि इसका उद्देश्य नौकरशाही का था, न कि उसका अपना कब्जा.
औरंगज़ेब के कार्यों का विरोध इसलिए किया जाता है क्योंकि दोनों महिलाएँ उस समय बेटों को जन्म देती हैं, जब वे अपना निर्णय स्वयं करती हैं।जून 1679 में, पूर्व शासक के एक वरिष्ठ अधिकारी दुर्गदास राठोर ने शाहजहांबाद में एक प्रतिनिधिमंडल का नेतृत्व किया जिसमें औरंगज़ेब से अनुरोध किया गया कि वे इन दोनों पुत्रों में से एक को पहचानने के लिए अजीत सिंह जवंत सिंह और मारवार के शासक के उत्तराधिकारी हैं।औरंगजेब ने अजीत बढ़ाने और वयस्क होने पर उसे ऊंचे पद पर राजा की उपाधि देने की पेशकश करने से इनकार कर दिया।हालांकि यह प्रस्ताव एक मुस्लिम के रूप में अजीत का पालन होने पर सशर्त था, जो याचिकाकर्ता को मना कर दिया गया था..
विवाद बढ़ गया जब अजीत सिंह के छोटे भाई की मृत्यु हो गई।औरंगजेब ने शाहजहानाबाद में राठौर महल से दोनों रावीयों और अजित को कब्जे में लेने के लिए एक सेना भेजी, लेकिन इसके प्रयास को दुर्गदास राठोर ने रिबूड़ कर दिया. यह बदले में बंदूक का इस्तेमाल कर बदले में शहर से बाहर अजीत और दो रावीयों के साथ जोधपुर ले गया जो सैनिक वेश धारण कर रही थीं.भागने के पक्ष में आने वाले कुछ लोग पार्टी से अलग हो गए और उन्होंने मुगलों का पीछा किये जाने के दौरान युद्ध किया तो उन्हें मार दिया गया.
मारवाड़ के शिशु राजकुमार अजीत सिंह (सारंगी ध्रुव) की धाय माता ने अपने प्रेमी पुत्र को अजीत सिंह के स्थान पर राजपुत्रा में बिठाया और सोने वाले राजकुमार अजीत को एक टोकरी में बांध कर दिल्ली से बाहर भेज दिया।औरंगजेब ने इस धोखे को स्वीकार करने का हुक्म दिया और उसे अपने हरम में मुसलमान के रूप में खड़ा करने को भेजा।बालक का नाम मोहमदी राज कर दिया गया और धर्म में परिवर्तन करने का अर्थ यह था कि रीति-रिवाज के अनुसार मारवाड़ की भूमि में यह वंशानुगत हक खो गया कि यदि वास्तव में अजीत सिंह होता तो उनके पास राज्य पाने का हक होता।
देश निकाला
धोखा देकर औरंगज़ेब ने अजित सिंह के प्रतिनिधियों से बातचीत करने से इनकार कर दिया और यह दावा किया कि बच्चा ठग है.उन्होंने अपने पुत्र मुहम्मद अकबर को मारवाड़ पर कब्जा करने के लिए भेजा।अजित सिंह की मां, जो सिसोदिया थीं, ने मेवाड़ के राणा, राज सिंह प्रथम को, जो कि आम तौर पर अपने रिश्तेदार माने जाते हैं, मुगलों के खिलफ लड़ेने में जुलने के लिए राजी कर दिया.रिचर्ड्स कहते हैं कि राज सिंह का डर है कि मेवाड़ पर भी हमला किया जाएगा, इसमें शामिल होने के लिए एक प्रमुख प्रेरणा थी;दूसरे इतिहासकार सतीश चन्द्र का विचार है कि इसके कई अन्य विकल्प हैं, जिनमें सिंह को इस क्षेत्र के राजपूत सामंतों में मेवाड़ की स्थिति को समझाने का अवसर मिला है।संयुक्त रथौरा सिसोदिया ताकतों का मुगल सेना से कोई मुकाबला नहीं था, मेवाड़ पर खुद हमला हो गया था और राजपूतों को पहाड़ियों में ही रहना पड़ता था, जहां से वे छाटपुट छापामार युद्ध में लगे हुए थे.
इस घटना के 20 वर्ष बाद भी मारवार मुगल गवर्नर के सीधे शासन में रहे।इस अवधि में दुर्गदास राठौड़ ने अपने को घेरे रही सेना के खिलाफ अनवरत संघर्ष किया।इस क्षेत्र से गुजरने वाले व्यापार मार्गों को गुरिल्ला तकनीक से लूटने लगे, जिन्होंने आज के राजस्थान और गुजरात में कई खजाने को लूटा.इन विकारों ने साम्राज्य की वित्तीय स्थिति पर प्रतिकूल प्रभाव डाला |
अरुंगजेब की मृत्यु 1707 में हुई थी;उसने महान मुगलों के अन्तिम भाग को सिद्ध किया।दुर्गादास राठौर ने जोधपुर की पकड़ लेने और अंततः कब्जा मुगल सेना को निकाल फेंकने के लिए इस मौत के बाद दंगों का लाभ उठाया।
मारवाड़ का अधिकार हासिल किया
मारवाड़ पर अपने शासन की स्थापना को मजबूत करने के बाद अजीत सिंह उतनी तेजी से साहसी हो गये जैसे मुगल सम्राट बहादुर शाह दक्षिण की ओर चल रहे थे।उन्होंने अमरे के साथ सवाई राजा जयसिंह द्वितीय का विवाह किया और मुगल वंश की भूमि पर कब्जा कर लिया।मुगलों के शिविरों पर हमला करने लगे और इसके अलावा कई शहरों और किलों पर कब्जा कर लिया गया, फिर भी मुगलों के लिए सबसे बड़ा प्रहार सांभर पर हुआ, जो नमक बनाने की दृष्टि से महत्वपूर्ण स्थान था।
सन् 1709 में अजित सिंह ने अजमेर पर विजय प्राप्त करने और मुस्लिम मस्जिदों और मस्जिदों को नष्ट करने की योजना बनाई, लेकिन जयसिंह द्वितीय को भय था कि मुसलमान मंदिरों के विनाश से दकन से वापस आने के बाद मुगल सम्राट का रोष हो जाएगा।बहरहाल, जयसिंह ने जयसिंह की अनदेखी कर दी और अपनी सेना को अजमेर की ओर ले जाया.अजीत सिंह ने 19 फरवरी को अजमेर पर घेर लिया. शुजखान के नेतृत्व में मुगल सेना ने अजीत सिंह के साथ 45,000 रुपए, दो घोड़ै, हाथी और पुष्कर नामक पावन नगरी की भेंट से मंदिर-मस्जिद को दे दिया.अजीत सिंह ने उनकी बात मान ली और राजधानी लौटे।
जून 1710 में बहादुरशाह ने बहादुरशाह की एक बड़ी फौज लेकर अजमेर पहुंचा और अजीत सिंह को अजमेर भेज दिया.विद्रोही अजीत सिंह को अंत में क्षमा कर दिया गया और मुगल सम्राट द्वारा जोधपुर के राजा के रूप में औपचारिक रूप से स्वीकार कर लिया गया।1712 में अजीत सिंह को गुजरात के मुगल राज्यपाल के रूप में नियुक्त कर अधिक शक्ति मिली।सन् 1713 में नये मुगल सम्राट फर्रुख्शीयार ने ठट्टा का अजीत सिंह का राज्यपाल नियुक्त किया।अजीत सिंह गरीब प्रदेश के पास जाने से इंकार कर दिया और फर्रुख्शीयार ने हुसेन अली ब्राह्ह को भेजा और अजीत सिंह को सहायता देने का वचन दिया।बल्कि अजीत सिंह ने हुसैन से बातचीत करने का फैसल किया और निकट भविष्य में गुजरात लौटने के वादे से थाटा के गवर्नर का पद स्वीकार किया।                                                               अजीत सिंह के शासनकाल में प्रमुख चाकर(ओहदेदार) इस प्रकार थे।                                                                     प्रधान-राठौड़ मुकुन्दास सुजानसिहोत।                             दीवान-भंडारी विठलदास।                                            श्री हजूर के दफ्तर का दरोगा-  खीची शिवराम कल्याण दासोत दरोगा पद पर।  ये मुकुन्दास खीची का भाई था।श्री शिवराम को दरोगा पद पर काम करने के कारण भादवा गांव की जागीर बखशीश हुई थी।                                          खानसामा-पिरोहित रिणछोङ ।                                         दोढीदार-   गूजर विजेराम।                                        बारठ - केसरी सिंह।                                                व्यास-   दीपचंद।
फर्रुखसियर के चित्रण में भूमिका
1713 में नए मुगल सम्राट फर्रुखसियर ने अजीत सिंह को थाटा का गवर्नर नियुक्त किया। अजीत सिंह ने लाहौर प्रांत में जाने से इनकार कर दिया और फर्रुखसियर ने हुसैन अली ब्राहा को अजीत सिंह को लाइन में लाने के लिए भेजा, लेकिन साथ ही उन्होंने अजीत सिंह को एक निजी पत्र भी भेजा, जिसमें उन्होंने हुसैन को हराया।  इसके बजाय अजीत सिंह ने हुसैन के साथ बातचीत करने का विकल्प चुना, निकट भविष्य में गुजरात लौटने के वादे के साथ थाटा की गवर्नरशिप स्वीकार कर ली।. शांति समझौते की अन्य शर्तों में से एक मुगल सम्राट के साथ जोधपुर राजा की बेटियों में से एक थी, अजीत सिंह ने फारूखसियार से अपनी बेटी इन्दरकुवरी की शादी की।  फरूखशियर की हत्या के बाद उसने पुनः अपनी बेटी को मारवाड़ लाया। अजीत सिंह को दामादहंता के रूप में जाना जाता है। अजीत सिंह ने इस शादी को एक राजनीतिक उपकरण के रूप में इस्तेमाल किया, जिससे उन्हें सम्राट के खिलाफ गठबंधन बनाने के लिए पर्याप्त समय मिल गया।
बाद में अजीत सिंह ने फ़ारूखसियर के खिलाफ सैय्यद बंधुओं के साथ गठबंधन करके अपना बदला लिया। अजीत सिंह और उनके सहयोगियों ने, लाल किला में फर्रुखसियर को घेर लिया और रात भर की लड़ाई के बाद महल के मैदान में प्रवेश किया, पहले कुतुब-उल-मुल्क ने अजीत सिंह को प्रवेश करने से रोकने की कोशिश की, जिस पर क्रोधित अजीत ने उसे चाकू मार दिया।  मृत्यु के लिए और अपने राजपूत और पठान सैनिकों को फर्रुखसियर को गिरफ्तार करने के लिए कहा।  सम्राट को अपनी माँ, पत्नियों और बेटियों के साथ हरम में छुपा हुआ पकड़ा गया था, उसने विरोध करने की कोशिश की लेकिन त्रिपोलिया गेट के एक छोटे से कमरे में पकड़ा गया और उसे घसीट कर ले जाया गया, जहाँ उसे यातनाएँ दी गई थीं और सूई से अंधा कर दिया गया था।  पुराने मुगल अधिकारियों ने दया के लिए रोया और जयपुर के राजा जय सिंह और हैदराबाद के निजाम-उल-मुल्क ने धमकी दी लेकिन उनमें से किसी ने भी कोई कार्यवाही नहीं की।  रफ़ी-उद-दरज़ात को राजकुमारों में से चुना गया और अजीत सिंह ने उनका हाथ थाम लिया और उन्हें मोर के सिंहासन पर बिठाया.
हत्या
जयसिंह ने अभय सिंह को सलाह दी कि अजित सिंह की हत्या कर दें, क्योंकि मुहम्मद शाह ने जोधपुर का संहार करके फर्रुखसियार का बदला लेने की शपथ ली थी।अभिहाई सिंह ने लोभ में या अपने देश को विनाश से बचाने के लिए, अपने भाई बख्त सिंह की सहायता से अपने पिता की हत्या करने की योजना बनायी।यह कार्य 1724 में हुआ और अभाई सिंह को मारवाड़ के नए महाराजा के रूप में सफलता मिली।63 महिलाएं महाराजा अजीत सिंह के साथ चिता पर सती प्रथा में शामिल थीं।
स्पाइडर-मैन: इनटू द स्पाइडर-वर्स
लॉर्ड और क्रिस्टोफर मिलर द्वारा एनिमेटेड स्पाइडर-मैन फ़िल्म की योजनाएं २०१४ में लीक हो गईं और फिर अप्रैल २०१५ में इसकी आधिकारिक घोषणा की गई। पर्सिचेट्टी, रैमसे और रोथमैन अगले दो वर्षों में शामिल हुए, अप्रैल २०१७ में मूर और श्रेइबर कलाकारों के दल में जुड़े। लॉर्ड और मिलर चाहते थे कि फ़िल्म में माइल्स मोरालिस की सह-निर्माता सारा पिकेल्ली के काम से प्रेरित पारंपरिक हाथ से तैयार कॉमिक बुक तकनीकों के साथ-साथ सोनी पिक्चर्स इमेजवर्क्स के कंप्यूटर एनीमेशन पाइपलाइन के संयोजन के लिए एक अनूठी शैली किया जाए। फ़िल्म को १४० ऐनिमेटर्स की आवश्यकता थी, जो सोनी पिक्चर्स एनिमेशन द्वारा उपयोग किए जाने वाले सबसे बड़े क्रू थे। फ़िल्म स्पाइडर-मैन के रचनाकारों - स्टेन ली और स्टीव डिटको की यादों को समर्पित थी, जिन दोनों की २०१८ में मृत्यु हो गई।
स्पाइडर-मैन: इनटू द स्पाइडर-वर्स का प्रीमियर १ दिसंबर २०१८ को लॉस एंजिल्स के रीजेंसी विलेज थिएटर में विश्व स्तर पर हुआ था, और फिर इसे संयुक्त राज्य अमेरिका में १४ दिसंबर को जारी किया गया। ९० मिलियन डॉलर के अपने बजट के मुकाबले इसने दुनिया भर में ३७५ मिलियन डॉलर से अधिक की कमाई की। इसने अपने एनीमेशन, पात्रों, कहानी, आवाज अभिनय, हास्य और साउंडट्रैक के लिए समीक्षकों से प्रशंसा प्राप्त की, और कई पुरस्कार जीते, जिसमें ९१वें अकादमी पुरस्कार, ४६वें एनी पुरस्कार, और ७५वें गोल्डन ग्लोब पुरस्कार में सर्वश्रेष्ठ एनिमेटेड फीचर फ़िल्म पुरस्कार शामिल हैं। यह रैंगो (२०११) के बाद से सर्वश्रेष्ठ एनिमेटेड फीचर के लिए अकादमी पुरस्कार जीतने वाली पहली गैर-डिज्नी या पिक्सर फ़िल्म थी। फ़िल्म का एक सीक्वल और स्पिन-ऑफ विकास में हैं।
कथानक
किशोर माइल्स मोरालिस अपने पिता, पुलिस अधिकारी जेफरसन डेविस की उम्मीदों पर खरा उतरने के लिए संघर्ष करता है, जो स्पाइडर-मैन को एक खतरे के रूप में देखते हैं। माइल्स, जो हाल ही में एक बोर्डिंग स्कूल में स्थानांतरित हुआ हैं, एक दिन स्कूल से निकल कर अपने चाचा ऐरन डेविस के घर जाता है, जो उसे ग्राफिटी चित्रित करने के लिए एक परित्यक्त मेट्रो स्टेशन पर ले जाता है, जहां माइल्स को एक रेडियोधर्मी मकड़ी द्वारा काट लिया जाता है और उसे मकड़ी जैसी क्षमताऐं प्राप्त होती हैं।
माइल्स कुछ समय बाद उस मकड़ी की खोज में स्टेशन लौटता है, और वहां उसे विल्सन फिस्क द्वारा निर्मित "सुपर-कोलाइडर" नामक एक कण त्वरक मिलता है; फिस्क इसके माध्यम से समानांतर ब्रह्मांडों तक पहुंचने की उम्मीद करता है। कुछ ही क्षणों में स्पाइडर-मैन भी वहां आ जाता है, और फिस्क के साथियों, ग्रीन गॉब्लिन और प्रॉलर से लड़ते हुए कोलाइडर को निष्क्रिय करने का प्रयास करता है। स्पाइडर मैन माइल्स को एक दुर्घटना से बचाता है, और उनकी समानताओं को महसूस करते हुए उसे अपनी शक्तियां नियंत्रित करना सिखाने की बात कहता है। ग्रीन गॉब्लिन इसी बीच, स्पाइडर मैन को कोलाइडर में धकेल देता है, जिससे एक विस्फोट होता है जो लगभग उसे मार देता है। घायल, स्पाइडर मैन माइल्स को कोलाइडर को निष्क्रिय करने के लिए एक यूएसबी ड्राइव देता है और चेतावनी देता है कि यदि मशीन फिर से सक्रिय हुई तो वह शहर को नष्ट कर सकती है। फिस्क इसके बाद स्पाइडर मैन को मार देता है, और प्रॉलर को माइल्स के पीछे भेजता है, जिससे वह बच निकलता है।
माइल्स स्पाइडर मैन पोशाक में अपनी नई क्षमताओं को आज़माने की कोशिश करता है, लेकिन एक इमारत से गिरने पर उसकी यूएसबी ड्राइव टूट जाती है। स्पाइडर-मैन की कब्र पर, माइल्स की मुलाकात पीटर बी पार्कर से होती है, जो एक और आयाम से स्पाइडर-मैन का वयस्क संस्करण है। पीटर से मिलने पर, माइल्स अनजाने में अपने शिकार को अक्षम करने के लिए बायो-इलेक्ट्रिक विस्फोट का उत्सर्जन करने की शक्ति प्राप्त करता है। माइल्स अपनी शक्तियों पर नियंत्रण पाने के लिए पीटर को उसे प्रशिक्षित करने के लिए कहता है, जो अनिच्छा से एक नई ड्राइव बनाने के लिए डेटा चोरी करने में मदद के लिए सहमत हो जाता है। फिस्क की शोध सुविधा में, माइल्स को पता चलता है कि वह अदृश्य होने की शक्ति भी रखता है। वहां उनका सामना वैज्ञानिक ओलिविया ऑक्टेवियस से होता है, जो पीटर का डीएनए नमूना ले लेती है, और यह खुलासा करती है कि अगर वह अपने आयाम से बाहर अधिक समय तक रहता है, तो सेलुलर क्षय के कारण उसकी मृत्यु हो जाएगी।
माइल्स और पीटर को ऑक्टेवियस से ग्वेन स्टेसी बचाती है, जो पीटर की ही तरह किसी दूसरे आयाम से आयी स्पाइडर-वुमन है। इस बीच, किंगपिन की कोलाइडर बनाने की वजह का भी पता चलता है: उसकी मृत पत्नी और बेटे के वैकल्पिक संस्करणों को खोजने के लिए, जो स्पाइडर-मैन को मारने के उसके प्रयास के बारे में जानकर एक कार दुर्घटना में मारे गए थे। तीनों पीटर की चाची, मे पार्कर, के पास पहुँचते हैं, जो अन्य आयामों से आ पहुंचे और भी तीन स्पाइडर-नायकों को आश्रय दे रही हैं - स्पाइडर-मैन नोयर, स्पाइडर-हैम और पेनी पार्कर। माइल्स कोलाइडर को निष्क्रिय करने की पेशकश करता है, ताकि अन्य लोग घर लौट सकें, लेकिन वे सब उसे बताते हैं कि उसके पास अनुभव की कमी है। माइल्स तब ऐरन के घर वापस जाता है, जहां उसे पता चलता है कि ऐरन ही प्रॉलर है। वह तुरंत मे के घर वापस लौटता है, जहां पेनी ने यूएसबी ड्राइव की एक प्रतिलिपि बना दी है; हालाँकि, फिस्क, प्रॉलर, ऑक्टेवियस, स्कोर्पियन और टॉम्बस्टोन भी उसका पीछा करते हुए वहां पहुँच जाते हैं, और वहां मौजूद सभी स्पाइडर-नायकों पर हमला कर देते हैं। माइल्स वहां से भाग निकलता है, लेकिन प्रॉलर के हाथों पकड़ा जाता है, जिसके सामने वह अपना मास्क उतार देता है। माइल्स ही स्पाइडर-मैन है, यह जानकर प्रॉलर उसे न मारने का निश्चय करता है, और इसी कारण फिस्क उसे गोली मार देता है। माइल्स ऐरन को लेकर भाग जाता है, लेकिन वह उसकी चोटों के कारण शीघ्र ही मर जाता है। जेफरसन माइल्स को ऐरन के मृत शरीर के पास देख लेता है, और निष्कर्ष निकालता है कि स्पाइडर मैन ने ही उसे मारा है।
सभी नायक माइल्स के हॉस्टल के कमरे में एक साथ फिर से इकट्ठा होते हैं। पीटर सब के साथ बाहर निकलने से पहले माइल्स की सुरक्षा सुनिश्चित करने के लिए उसे कुर्सी से बाँध देता है, और फिर माइल्स को बताता है कि उसने स्वयं पीछे रहकर कोलाइडर को निष्क्रिय करने का निश्चय कर लिया है। जेफरसन माइल्स के दरवाजे के बाहर आता है, और यह मानते हुए कि वह उससे बात नहीं करना चाहता, अपनी गलतियों के लिए माफी मांगता है। माइल्स अपनी शक्तियों में नियंत्रण हासिल करता है, और आंट मे के पास जाता है, जो उसे वेब शूटर और पीटर का सूट देती है। वह नायकों से जुड़ता है, और यूएसबी ड्राइव को सक्रिय करने और उन्हें घर भेजने से पहले फिस्क के साथियों को हराने में उनकी मदद करता है। इसके बाद फिस्क और माइल्स कोलाइडर में लड़ते हैं; जेफरसन भी वहां आ पहुँचता है। जब माइल्स फिस्क के हाथों लगभग मारा ही जा चुका होता है, तब जेफरसन को पता चलता है कि स्पाइडर-मैन दुश्मन नहीं है, और वह उसे प्रोत्साहित करता है। माइल्स अपने वेनम विस्फोट से फिस्क को पैरालाइज़ कर उसे स्विच की ओर फेंक देता है, जिससे कोलाइडर नष्ट हो जाता है।
फिस्क और उसके साथियों को गिरफ्तार कर लिया जाता है और जेफरसन स्पाइडर-मैन को नायक के रूप में अपना लेता है। माइल्स भी अपने नए जीवन की जिम्मेदारियों को अपनान शुरू करता है। अपने-अपने घरेलू आयामों में वापस जा चुके अन्य नायक भी अपने जीवन में लौट जाते हैं; पीटर मैरी जेन के साथ अपने रिश्ते को ठीक करने का प्रयास करता है, स्पाइडर-नायर अंत में एक रूबिक क्यूब को हल करता है, जिसके लिए वह वैकल्पिक समयरेखा में संघर्षरत था, पेनी अपने रोबोट की मरम्मत करती है, स्पाइडर-हैम एक हॉट डॉग का आनंद लेता है, और ग्वेन अपने आयाम में से ही माइल्स से संपर्क करने का एक तरीका ढूंढ लेती है।
पात्र
फ़िल्म के लिए अतिरिक्त आवाज़ों में शामिल हैं: पीटर पार्कर / स्पाइडर-मैन (फ़िल्म की शुरुआत में प्रदर्शित गोरे बालों वाला संस्करण) के रूप में क्रिस पाइन, वेनेसा फिस्क के रूप में लेक बेल, नॉर्मन ऑसबॉर्न / ग्रीन गॉबलिन के रूप में जोर्मा टैकोन, टॉमबस्टोन के रूप में मार्विन जोन्स III, स्कोर्पियन के रूप मेंजोकिन कोसियो, और ब्रुकलिन में एक दर्शक के रूप में पोस्ट मेलोन (जिन्होंने फ़िल्म के साउंडट्रैक में भी योगदान दिया है)। २००४ की फ़िल्म स्पाइडर-मैन २ से क्लिफ रॉबर्टसन की एक अभिलेखीय रिकॉर्डिंग का उपयोग बेन पार्कर के चरित्र के फ्लैशबैक दृश्य के लिए किया गया था। स्पाइडर-मैन सह-निर्माता स्टेन ली मरणोपरांत कैमियो में दिखाई देते हैं, स्टेन नाम के एक पात्र के रूप में, जो मोरालिस को स्पाइडर-मैन पोशाक बेचता है। लॉर्ड और मिलर ने कहा कि ली को फ़िल्म में सिर्फ एक पासिंग कैमियो के बजाय एक बड़ा पल देना महत्वपूर्ण था, क्योंकि वह "इस फ़िल्म की भावना के लिए इतने अभिन्न" थे, और नवंबर २०१८ में ली की मृत्यु के बाद यह भूमिका "अतिरिक्त सार्थक" थी।  पूरी फ़िल्म में ली कई अन्य दृश्यों में भी संक्षिप्त कैमियो करते दिखे, जैसे कि न्यूयॉर्क की सड़कों पर लेटे माइल्स और पीटर बी के ऊपर चलने वाले पैदल यात्री के रूप में।
विकास
नवंबर २०१४ में सोनी के कंप्यूटरों की हैकिंग के बाद, तत्कालीन-सोनी पिक्चर्स एंटरटेनमेंट के सह-अध्यक्ष एमी पास्कल और अध्यक्ष डग बेलग्रेड के बीच हुई ईमेल वार्ता सार्वजनिक हो गई थी, जिसमें कहा गया था कि सोनी फिल लॉर्ड और क्रिस्टोफर मिलर के साथ एक एनिमेटेड कॉमेडी फ़िल्म विकसित करके स्पाइडर-मैन फ्रैंचाइज़ी की "कायाकल्प" करने की योजना बना रहा था। जनवरी २०१५ में एक शिखर सम्मेलन में कई स्पाइडर-मैन स्पिन-ऑफ फ़िल्मों पर निर्धारित चर्चा में सोनी के अधिकारियों द्वारा इस परियोजना पर भी चर्चा की जानी थी। अप्रैल २०१५ के सिनेमाकॉन में, सोनी पिक्चर्स के अध्यक्ष टॉम रोथमैन ने घोषणा की कि एनिमेटेड स्पाइडर-मैन फ़िल्म २० जुलाई २०१८ को रिलीज़ की जाएगी, और लॉर्ड और मिलर, आवी आराड, मैट टॉल्मच और पास्कल इसे निर्मित करेंगे जबकि इसकी कहानी लॉर्ड तथा मिलर द्वारा लिखी जाएगी। रोथमैन ने कहा कि यह लाइव-एक्शन स्पाइडर-मैन फ़िल्मों के साथ "सह-अस्तित्व में" होगी, हालांकि सोनी ने जल्द ही कहा कि फ़िल्म "लाइव-एक्शन स्पाइडर-मैन ब्रह्मांड से स्वतंत्र परियोजना के रूप में मौजूद होगी," क्योंकि इसे मार्वल सिनेमैटिक यूनिवर्स के स्पाइडर मैन के संस्करण से इतर एक अन्य वैकल्पिक ब्रह्मांड में सेट किया गया है।
उसी वर्ष दिसंबर में, सोनी ने फ़िल्म की रिलीज़ तिथि को २१ दिसंबर २०१८ को स्थानांतरित कर दिया। जून २०१६ तक, लॉर्ड ने फ़िल्म के लिए एक पटकथा लिख दी थी, और स्टूडियो ने बॉब पर्सिचेती को निर्देशन के लिए भी चुन लिया था। मिलर ने कहा कि फ़िल्म पिछली स्पाइडर मैन फ़िल्मों से अलग महसूस करेगी, और "अपने आप में एक अद्वितीय फ़िल्म निर्माण अनुभव के रूप में खड़ी होगी।" फ़िल्म के स्पाइडर मैन के माइल्स मोरालिस संस्करण पर केंद्रित होने की अफवाह थी, जिसकी पुष्टि सोनी ने जनवरी २०१७ में अपनी आगामी एनिमेटेड फ़िल्मों की एक प्रस्तुति में की। पीटर रैमसे को उस समय तक फ़िल्म के सह-निर्देशक के रूप में चुना जा चुका था। अगले महीने, एलेक्स हिर्श को एक कहानी योगदानकर्ता के रूप में नामित किया गया था और क्रिस्टीना स्टीनबर्ग के निर्माता के रूप में टॉल्मच की जगह लेने की घोषणा की गई थी; उन्होंने पहले ड्रीमवर्क्स एनिमेशन में रहते हुए रेज़ ऑफ़ द गार्जियंस में रैमसे के साथ काम किया था।  अप्रैल २०१७ में, रिलीज़ तिथि २१ दिसंबर २०१८ से १४ दिसंबर २०१८ तक एक सप्ताह आगे खिसका दी गई। लॉर्ड और मिलर ने दिसंबर में शीर्षक की घोषणा की और कहा कि फ़िल्म में कई स्पाइडर-मेन चरित्र दिखाई देंगे। तब तक, रोडनी रोथमैन, जिन्होंने पहले लॉर्ड और मिलर की २२ जम्प स्ट्रीट (२०१४) के लिए पटकथा लिखी थी, भी फ़िल्म का सह-निर्देशन करने के लिए चुने जा चुके थे। लॉर्ड ने निर्देशक रैमसे को "एक्शन वाला आदमी", रोथमैन को "कॉमेडी वाला आदमी" और पर्सिसेटी को "कवि" के रूप में वर्णित किया।
लेखन
फ़िल्म की पटकथा लेखन का श्रेय लॉर्ड और रोडनी रोथमैन को दिया गया है, तथा इसकी कहानी लॉर्ड ने लिखी है - यह पहली फ़िल्म है, जिसकी कहानी उन्होंने मिलर के बिना ही लिखी है। चूंकि स्पाइडर-मैन पर आधारित कई फ़िल्में पहले भी बन चुकी थीं, टीम ने महसूस किया कि उन्हें पहले यह तय करना चाहिए कि इसे बनाने की ज़रूरत क्यों है; उनका उत्तर माइल्स मोरालिस की कहानी बताने के लिए था, जो अभी तक पिछली किसी भी फ़िल्म में दिखाई नहीं दिया था। माइल्स मोरालिस के सह-निर्माता, ब्रायन माइकल बेंडिस ने फ़िल्म अनुकूलन पर परामर्श किया। फ़िल्म के लिए एनिमेटिक्स और स्टोरीबोर्ड का पहला पूर्ण कट दो घंटे से अधिक लंबा था, जो कि एनिमेटेड फ़िल्मों के लिए असामान्य है, और निर्देशकों ने इसके लिए ज्यादातर लॉर्ड और मिलर को जिम्मेदार ठहराया और फ़िल्म में कई तत्वों को जोड़ने के उनके इस दृष्टिकोण को, जिसमें वे यह देखने के इरादे से चीज़ें जोड़ते गए कि फ़िल्म कितनी चीजें "संभाल" सकती है, और फिर वहां से फ़िल्म को आकार देना शुरू किया। उन्होंने कहा कि अंतिम रनटाइम उस और ९० मिनट के बीच होगा, जो एक एनिमेटेड फ़िल्म की मानक लंबाई है, और फ़िल्म के दो महत्वपूर्ण तत्वों के बीच संतुलन बनाया जाएगा ताकि यह एक बड़े बच्चे-आधारित दर्शक वर्ग की एक एनिमेटेड फ़िल्म की अपेक्षाओं पर, और कहानी की आवश्यकताओं पर खरी उतरे, जो कि - निर्देशकों के अनुसार - स्पाइडर मैन की अधिकतर लाइव-एक्शन फ़िल्मों के समान थी, क्योंकि फ़िल्म में बड़ी संख्या में पात्र थे।
फ़िल्म में मूल रूप से माइल्स मोरालिस और स्पाइडर-ग्वेन के बीच रोमांस को दर्शाने की तैयारी की गई थी। जब इस विचार को निरस्त कर दिया गया था, उसके बाद भी स्पाइडर-ग्वेन को फ़िल्म में प्रमुखता से दिखाया गया, ज्यादातर निर्माता क्रिस्टीना स्टाइनबर्ग के प्रयासों के कारण, जिस पर लॉर्ड ने कहा कि "क्रिस्टीना ने हमें ईमानदार रखा, [हम] पांच लड़कों ने जहाँ एक फ़िल्म बनाई, वहाँ एक और फ़िल्म निर्माता का होना बहुत अच्छा था, जो बोले कि 'मुझे नहीं लगता आप लोग इसे इस तरह करना चाहते हैं।'" अगस्त २०१८ तक, निर्देशकों ने फ़िल्म के लिए एक संभावित पोस्ट-क्रेडिट दृश्य भी तय कर लिया; यह देखते हुए कि दर्शकों को मार्वल फ़िल्मों से अब इनकी अपेक्षा रहती है।
पात्र चयन
शमीक मूर को अप्रैल २०१७ में माइल्स मोरालिस के रूप में, जबकि लिव श्रेईबर को फ़िल्म के अघोषित मुख्य खलनायक के रूप में कास्ट किया गया था। इसके एक महीने बाद, महेरशला अली और ब्रायन टायरी हेनरी भी क्रमशः मोरालिस के चाचा ऐरन डेविस और पिता जेफरसन डेविस के रूप में कलाकारों के दल में शामिल हो गए। उसी वर्ष दिसंबर में, लॉर्ड और मिलर ने कहा कि एक वयस्क पीटर पार्कर / स्पाइडर-मैन फ़िल्म में मोरालिस के मेंटर के रूप में दिखाई देगा। टोबी मैग्वायर, जिन्होंने सैम राइमी फ़िल्मों में स्पाइडर-मैन की भूमिका निभाई थी, को शुरू में स्पाइडर-मैन के इस संस्करण के रूप में कास्ट किये जाने की बात चली थी, लेकिन "स्पाइडर-वर्स" के विचार से दर्शक भ्रमित न हो जाएं, इसलिए इस विकल्प को छोड़ दिया गया, और अप्रैल २०१८ में जेक जॉनसन द्वारा यह भूमिका निभाए जाने की पुष्टि कर दी गयी। यह भी घोषणा की गई थी कि ग्रीन गॉब्लिन, किंगपिन, और प्रॉलर चरित्र भी फ़िल्म में दिखाई देंगे, और उनका डिजाइन अंतिम मार्वल कॉमिक श्रृंखला पर आधारित होगा।
जून २०१८ में, सोनी ने अन्य कलाकारों के जुड़ने की पुष्टि की, जिसमें स्पाइडर-ग्वेन के रूप में हैली स्टेनफील्ड, मोरालिस की माता, रियो के रूप में लूना लॉरेन वेलेज़, और पार्कर की चाची मे पार्कर के रूप में लिली टॉमलिन के नामों की घोषणा की गयी। इसके अतिरिक्त श्रेईबर द्वारा निभाए जाने वाले चरित्र का भी खुलासा हुआ - उन्होंने किंगपिन का किरदार निभाने के लिए चुना गया था। इसके एक महीने बाद, निकोलस केज, जॉन मुलेन और किमिको ग्लेन को भी क्रमशः स्पाइडर मैन नॉयर, स्पाइडर-हैम और पेनी पार्कर की आवाज़ के रूप में घोषित किया गया था। नवंबर २०१८ में माइल्स के आयाम के पीटर पार्कर और स्पाइडर मैन २०९९ के रूप में क्रमशः क्रिस पाइन और ऑस्कर आइज़ैक के नामों की घोषणा की गई। पाइन राम्सी की पिछली फ़िल्म राइज़ ऑफ़ द गार्डियंस में भी शामिल थे। लॉर्ड और मिलर ने बताया कि वैकल्पिक स्पाइडर-मैन पात्रों को कॉमिक्स के आधार पर चुना गया था, जो कि उनके द्वारा कॉमिक्स के वास्तविक पात्रों को शामिल करने के इरादे से मार्वल कॉमिक्स पर किए गए शोधों के आधार पर "जितना संभव हो उतने विविध" थे।
संगीत
जुलाई २०१८ में डैनियल पेम्बर्टन को फ़िल्म के संगीतकार के रूप में घोषित किया गया। १४ दिसंबर को रिपब्लिक रिकॉर्ड्स द्वारा एक पूर्ण साउंडट्रैक एल्बम जारी किया गया था, जिसे कि मुख्यतः यह दर्शाने के लिए क्यूरेट किया गया था कि मोरालिस जैसे किशोर क्या सुनेंगे। साउंडट्रैक के कलाकारों में जूस वर्ल्ड, पोस्ट मेलोन, स्वे ली, निकी मिनाज, स्की मास्क द स्लम्प गॉड, और लिल वेन तथा टीवाई डॉलर साइन के "विशेष अतिथि" एक्सटेंटेशियन शामिल हैं। पेम्बर्टन के स्कोर वाला एक अलग एल्बम सोनी क्लासिकल रिकॉर्ड्स द्वारा १७ दिसंबर को जारी किया गया था। २० दिसंबर को, सोनी पिक्चर्स एनिमेशन ने फ़िल्म की शुरुआत में एक चुटकुले पर आधारित एक एक्सटेंडेड प्ले एल्बम, ए वेरी स्पाइडी क्रिसमस की घोषणा की, जिसमें कलाकारों के सदस्य शमीक मूर, जेक जॉनसन और क्रिस पाइन द्वारा प्रस्तुत पांच क्रिसमस गीत शामिल थे। ईपी को अगले दिन डिजिटल प्लेटफार्मों पर जारी किया गया था।
एनीमेशन और डिजाइन
लॉर्ड और मिलर चाहते थे कि फ़िल्म को दर्शकों को लगे मानो "आप एक कॉमिक बुक के अंदर चले गए हो", और वे इस तरह से कहानी कहने के लिए उत्साहित थे, जैसे कि लाइव-एक्शन फ़िल्में नहीं कर सकती थीं। पर्सिचेती ने सहमति जताते हुए कहा कि कॉमिक्स को सम्मानित करने के लिए एनीमेशन सबसे अच्छा माध्यम था, जिससे फ़िल्म की दृश्य भाषा के लिए उत्पादन टीम को ७० वर्षीय कॉमिक आर्ट तकनीकों को अपनाने की अनुमति मिली। उत्पादकों की दृष्टि को प्रतिबिंबित करने वाले १० सेकंड के फुटेज बनाने में दो एनिमेटरों को लगभग एक वर्ष का समय लगा; एनीमेशन का काम वहाँ से विकसित हुआ। प्रारंभिक विकास के दौरान, निर्देशकों ने फ़िल्म के लुक को स्थापित करने के लिए एक एकल एनिमेटर के साथ काम किया। यह संख्या अंततः उत्पादन के दौरान ६० एनिमेटरों तक बढ़ गई। इस समय तक, यह स्पष्ट हो गया था कि फ़िल्म को समय पर पूरा करने के लिए यह संख्या पर्याप्त नहीं होगी, इसलिए क्रू का और विस्तार किया गया। अगस्त २०१८ तक यह संख्या १४२ एनिमेटरों तक पहुंच गई थी और एक बिंदु पर १७७ एनिमेटरों के साथ, यह तब तक का सबसे बड़ा एनीमेशन क्रू था, जिसे सोनी पिक्चर्स इमेजवर्क्स ने अपनी किसी फ़िल्म के लिए इस्तेमाल किया था। एनीमेशन का काम अक्टूबर २०१८ में पूरा हुआ।
फ़िल्म के लिए सीजीआई एनीमेशन को "लाइन वर्क, और पेंटिंग, और डॉट्स, और अन्य सभी प्रकार की कॉमिक बुक तकनीकों" के साथ जोड़ा गया था, ताकि यह हाथ से बनाया जा सके, जिसे "एक जीवित पेंटिंग" के रूप में वर्णित किया गया था। यह कलाकारों को सीजीआई एनिमेटरों से प्रदान किए गए फ्रेम लेने और २डी में उनके शीर्ष पर काम करने से प्राप्त हुआ, जिसका उद्देश्य फ़िल्म के हर फ्रेम को "कॉमिक पैनल जैसा दिखाना" था। लॉर्ड ने एनीमेशन की इस शैली को "पूरी तरह से क्रांतिकारी" शैली के रूप में वर्णित किया, और समझाया कि डिजाइन सोनी पिक्चर्स एनीमेशन की इन-हाउस शैली को जोड़ती है, जो कि रॉबी रोड्रिग्ज तथा सारा पिचेली (माइल्स मोरालिस की सह-निर्माता) जैसे कॉमिक कलाकारों की पसंद के अनुसार था। कॉमिक बुक की तरह इसे अधिक महसूस करने के लिए, इसमें मोशन ब्लर एनीमेशन तकनीक का प्रयोग नहीं किया गया, और इसके बजाय एक पुरानी तकनीक का उपयोग किया गया जिसे मोशन स्मीयरिंग कहा जाता है - यह पहली बार १९४२ में द डोवर बॉयज़ में देखा गया था। फ्रेम दर २४ और १२ फ्रेम प्रति सेकंड के बीच भिन्न होती है, बाद वाले के लिए एक ही छवि का दो बार उपयोग किया जाता है। कभी-कभी एक ही दृश्य में दो फ्रेम दर का उपयोग किया गया, और पृष्ठभूमि को धुंधला करने के बजाय क्षेत्र की गहराई बनाने के लिए, एक नई तकनीक का आविष्कार किया गया था, जिसे मिसप्रिंट स्टाइल का नाम दिया गया, जहां रंग ऐसा दिखता है जैसे कि उन्हें पृष्ठभूमि पर थोड़ा गलत छाप दिया गया है। इसे और अधिक कॉमिक जैसा बनाने के लिए कई अन्य तरीके प्रयोग किये गए, जैसे कि रंग, टोन और ग्रेडिएटर्स बनाने के लिए हाफटोन्स और बेन-डे डॉट्स का प्रयोग, बनावट और छाया बनाने के लिए क्रिस्क्रूड लाइनें, ऊर्जा दिखाने के लिए किर्बी क्रैकल, मूवमेंट दिखाने के लिए मोशन लाइन्स, और ध्वनि पर शब्द, ध्वनियों और गति का प्रतिनिधित्व करने के लिए ऑनोमेटोपोइया का प्रयोग किया गया।
स्क्वैश एंड स्ट्रेच जैसे एनीमेशन सिद्धांतों का उपयोग करने के बजाय निर्माताओं द्वारा उनके स्थानापन्न संस्करणों का प्रयोग किया गया; "ताकि बनावट और परख में यह अलग महसूस हो, लेकिन फिर भी यह एक लक्ष्य हासिल कर ले - वजन, या प्रत्याशा, या प्रभाव, या इस तरह की किसी अन्य चीज को महसूस करने के लिए"। अलग-अलग पात्रों के लिए अलग-अलग कॉमिक शैलियों का अनुकरण किया गया था, स्पाइडर-ग्वेन के एनीमेशन के साथ उनकी कॉमिक्स में डिज़ाइनों के आधार पर, जबकि स्पाइडर-मैन नॉयर को केवल काले-सफेद रंगों में, और स्पाइडर-हैम को जितना हो सके, उतना "कार्टूनी" डिज़ाइन किया गया है। शियाओन किम ने समग्र चरित्र डिजाइनर के रूप में कार्य किया, जबकि क्रेग केलमैन ने स्पाइडर-हैम के अतिरंजित रूप को डिजाइन किया। जस्टिन के थॉम्पसन ने लॉर्ड, मिलर, और सोनी पिक्चर्स एनिमेशन के लिए क्लाउडी विद अ चांस ऑफ़ मीटबॉल्स फ़िल्म पर काम करने के बाद इस फ़िल्म में भी प्रोडक्शन डिजाइनर के रूप में काम किया। डैनी डिमियन ने २००२ की स्पाइडर-मैन के बाद इस फ़िल्म में भी विजुअल इफेक्ट्स सुपरवाइज़र के रूप में काम किया, और इसकी तुलना क्लाउडी विद अ चांस ऑफ़ मीटबॉल्स, और २००० की फ़िल्म हॉलो मैन के लिए इमेजवर्क्स ने फ़िल्म के साथ अपनाए गए दृष्टिकोण से की। एनीमेशन के सह-निर्देशक पैट्रिक ओ'कीफ ने कहा कि प्रत्येक स्पाइडर की अनूठी कला शैली के लिए पूरी तरह से प्रतिबद्ध होकर फ़िल्म बनाना "पांच फ़िल्में बनाने" जैसा था। फ़िल्म में इन-ब्रह्मांड कॉमिक-पुस्तकों को स्टीव डिटको और जॉन रोमिता की कलाकृति के संयोजन के रूप में तैयार किया गया था। क्रिस पाइन का पीटर पार्कर कवर कीथ पोलार्ड द्वारा, जबकि एरिक लार्सन ने जेक जॉनसन के पीटर पार्कर के लिए कवर डिज़ाइन तैयार किया था। माइल्स मोरालिस की सह-निर्माता, सारा पिकेल्ली ने भी फ़िल्म के डिज़ाइनों के लिए योगदान दिया।
निर्देशकों ने महसूस किया कि यह फ़िल्म उन कुछ फ़िल्मों में से एक होगी, जिन्हें एनिमेटेड दुनिया की अपरिपक्व प्रकृति के कारण दर्शकों को वास्तव में ३डी में देखने की आवश्यकता है, और जिस तरह से हाथ से खींचे गए एनीमेशन तत्वों को विशेष रूप से फ़िल्म के लिए बनाया गया है - यह एक अनूठा अनुभव होगा; पर्सिचेती ने इस अनुभव को पुराने जमाने के हाथ से तैयार मल्टीप्लेन कैमरा और आधुनिक आभासी वास्तविकता वातावरण के प्रभावों के संयोजन के रूप में वर्णित किया। ऐरन डेविस के अपार्टमेंट के एक दृश्य में पृष्ठभूमि में डोनाल्ड ग्लवर की एक छवि शामिल है, जो स्पाइडर मैन के एक गैर-सफेद संस्करण को देखने के लिए फैन अभियानों में ग्लोवर के हिस्से को संदर्भित करता है। ग्लोवर ने स्पाइडर-मैन: होमकमिंग में डेविस की भूमिका निभाई थी।
प्रौद्योगिकी
पिक्स सिस्टम द्वारा निर्माता क्रू के सूट में उत्पादन सामग्री और परियोजना प्रबंधन के अतिरिक्त उपयोग किए जाने वाले उपकरणों के लिए सुरक्षित पहुंच का प्रबंधन किया गया था।